《督粮宿盐州东》
宋代·李复

怒风吹雪急鞭马，匪兕匪虎率旷野。
护粮将军夜不来，敦然独宿在车下。
夏人骄狃敢予侮，王师问罪在一举。
半岁力尽竟无功，哀哀生人命如土。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。